《赠秋蓬王相士》
宋代·何梦桂

秋蓬秋蓬，我不原爵三公，
亦不原禄万钟。君谟骨相只如此，
休向蓬州问李翁。迂叟病齿落半空，
岂是天食蛙骨虫，但原壶中乞方匕，
齿发复出还婴童。漱石清溪歌九曲，
饱饭黄精羹杞菊。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。